pythainlp/thai-open-data-go-th huggingface dataset:
การปักชํา เรื่องราวเกษตรน่ารู้
การปักชําพืชพันธุ์ไม้ต่างๆ คือวิธีการขยายพันธุ์พืชอย่างหนึ่งซึ่งเป็นวิธีที่ไม่อาศัยเพศ โดยใช้ส่วนสําคัญของพืชที่สามารถแตกหน่อใหม่ได้ มาขยายพันธุ์เป็นต้นใหม่ต่อไป ทั้งนี้เพื่อนๆเกษตรกรทุกท่านจะต้องคํานึงว่าพืชชนิดนั้นเหมาะกับการขยายพันธุ์แบบไหนมากกว่ากัน เพราะพืชบางชนิดก็เหมาะกับการเพาะเมล็ดมากกว่า เพราะต้นทุนในการผลิตที่ถูกกว่าและปัจจัยสิ่งแวดล้อมที่อํานวยทําให้พืชพันธุ์เหล่านั้นเจริญเติบโตได้แข็งแรงกว่าการขยายพันธุ์แบบการปักชําครับ พืชที่เหมาะกับการปักชําส่วนใหญ่จะเป็นพืชที่มีใบเลี้ยงคู่แต่ก็มีพืชใบเลี้ยงเดี่ยวอยู่บ้าง เช่น  พืชผล จําพวก ฝรั่ง ชมพู่ หรือ พืชดอก จําพวกไม้ประดับต่างๆไม่ว่าจะเป็น เฟื่องฟ้า กุหลาบ มะลิ ดอกพู่ระหงและไม้ดอกชนิดอื่นอีกมากมาย
มะแว้ง สมุนไพรใกล้ตัว
มะแว้งเป็นพืชสมุนไพร ที่มีทั้งมะแว้งต้นและมะแว้งเครือ สําหรับมะแว้งต้นนั้น พบได้ทั่วไปในประเทศอินเดียและประเทศในแถบเอเชียตะวันออกเฉียงใต้ เป็นไม้พุ่มล้มลุกขนาดเล็ก ในประเทศไทยเรานั้นพบได้ทั่วไปในทุกภาค แต่จะพบมากที่ภาคอีสาน เป็นพืชผักและพืชสมุนไพร ที่สามารถนํามาประกอบอาหารและนํามาทํายารักษาโรคได้ด้วย โดยผลของมะแว้งต้นมีสรรพคุณเป็นยาแก้ไอ ขับปัสสาวะ และขับเสมหะ บํารุงธาตุ ทําให้เจริญอาหาร ลดน้ําตาลในเลือด
เห็ดหูหนูขาว เก็บเกี่ยวได้ทันใจ
หากพูดถึงเห็ดที่มีราคาแพงและมีรสชาติที่อร่อยแล้วเห็ดชนิดนั้นคงจะเป็นอะไรไปไม่ได้นอกจาก เห็ดหูหนูขาวที่มาจากแดนมังกรประเทศจีนนั่นเองครับ โดยในอดีตนั้นได้เกิดวัณโรคระบาดขึ้นในประเทศจีนทําให้ชาวบ้านนําเห็ดหูหนูขาวมาใช้ต้มเป็นยาแก้อาการไอเป็นเลือด อาการดังกล่าวจึงได้เบาบางลง จนเป็นที่เชื่อกันมาว่าเห็ดหูหนูขาวนั้นสามารถบํารุงร่างกายได้ และยังรักษาโรคภัยไข้เจ็บบางชนิดได้อีกด้วย อีกทั้งในปัจจุบันได้มีการวิจัยเห็ดหูหนูขาวพบว่ามีโปรตีน น้ําตาล ไขมัน และเกลือแร่ รวมทั้งไฟเบอร์และกรดอะมิโนที่ให้ประโยชน์กับร่างกายอย่างมากมาย และยังมีสารอาหารอีกหลากหลายชนิด จนทําให้เห็ดหูหนูขาวนั้นนิยมนํามาใช้เป็นอาหารและยาบํารุงร่างกาย รวมทั้งเสริมสรรถภาพทางเพศให้แก่คุณผู้ชาย จนเป็นที่นิยมบริโภคกันในปัจจุบันครับ
ฝรั่งกิมจู เคล็ดลับการปลูกให้ได้ขนาดงาม
ฝรั่งกิมจู มีถิ่นกําเนิดในอเมริกาใต้ สามารถปลูกได้ดีในประเทศที่ภูมิอากาศค่อนข้างอบอุ่นไปถึงพื้นที่ร้อนหรือกึ่งร้อน ผลของฝรั่งจะมีรูปทรงชะลูดด้านขั้ว ก้นผลบานออกเหมือนลูกแพร ขนาดผลไม่ใหญ่มาก เปลือกผลบาง ใจกลางผลมีเมล็ดขนาดเล็กจํานวนมาก เป็นต้นไม้ที่มีความทนทานต่อสภาพอากาศที่แห้งแล้งได้ดี ให้ผลผลิตสม่ําเสมอในที่มีแสงแดดส่องถึง ต้องการปริมาณน้ําฝนปานกลาง หากนําไปลูกในที่ที่มีฝนตกชุกเกินไปอาจทําให้ผลผลิตน้อย สามารถปลูกได้ในดินทุกสภาพและทุกภาคของประเทศไทย เพียงแต่ว่าถ้าเป็นดินเหนียวควรต้องปรับสภาพแปลงให้ยกร่องสูง เพื่อไม่ให้น้ําขังหรือดินฉ่ําเกินไป แต่หากปลูกในดินที่มีธาตุอาหารเยอะ ร่วนซุย โปร่ง ก็จะยิ่งให้ผลผลิตดีครับ
ปุ๋ยคอก ปัจจัยการผลิตของเกษตรอินทรีย์
ปุ๋ยคอก เป็นปุ๋ยที่ตอบโจทย์เพื่อนๆ เกษตรกรยุคใหม่ที่หันมาใส่ใจเรื่องของเกษตรอินทรีย์กันมากขึ้น ได้ทั้งเรื่องของความปลอดภัยและยังประหยัดต้นทุนได้มากโขทีเดียวครับ เพราะปุ๋ยคอกนั้นเป็นแหล่งที่อุดมไปด้วยธาตุอาหารที่พืชต้องการ และเราสามารถหาได้ในธรรมชาติจากฟาร์มปศุสัตว์ต่างๆ ทั้งปุ๋ยจากมูลสุกร เป็ด-ไก่ วัวควาย ที่สามารถหาได้ในพื้นที่
โด่ไม่รู้ล้ม สมุนไพรสําหรับท่านชาย
โด่ไม่รู้ล้ม คือสมุนไพรที่คนโบราณมีความเชื่อว่ามีสรรพคุณเสริมสมรรถภาพทางเพศให้แก่เพศชาย แค่เพียงชื่อของพืชสมุนไพรชิดนี้ฟังเพียงครั้งเดียวก็จําชื่อได้ เหตุที่ชื่อนี้อาจเป็นเพราะว่าพืชชนิดนี้มีดอกที่ชูก้านช่อตั้งตรง ไม่ยอมล้มลงแม้ว่าต้นจะตายไปแล้วก็ตาม บางตําราก็ว่า เป็นเพราะต้นสมุนไพรชนิดนี้แม้จะถูกเราเดินเหยียบหรือโดนทับจะล้มลงเพียงไม่นานก็จะฟื้นตัวขึ้นมาในเวลาเพียงชั่วครู่เท่านั้น แต่ในแถบภาคอีสานจะเรียกชื่อคิงไฟนกคุ่ม ด้วยเหตุที่เจ้านกกระทาพันธุ์คุ่มชอบมาพักในกอของต้นโด่ไม่รู้ล้มนั่นเองครับ
ผักติ้ว ปลูกเก็บยอด ขายดีรายได้งาม
ผักติ้วนั้นจะนิยมขึ้นหรือมีอยู่ในแทบทุกภาคของประเทศไทย นอกจากผักติ้วจะมีชื่อเรียกในแต่ล่ะพื้นที่แตกต่างกันตามภาษาท้องถิ่นแล้ว เพื่อนๆเกษตรกรทุกคนก็อาจจะรู้จักผักติ้วกันดีในอีกชื่อหนึ่งนั้นก็คือ ซากุระแห่งที่ราบสูง
ต้นแคนา ไม้ประดับยอดนิยม
หากย้อนเวลากลับไปประมาณ 30 ปีก่อน ต้นแคนามักจะเป็นที่รู้จักแต่ในชนบท พบเห็นได้ตามหัวไร่ปลายนาหรือตามชายป่า ตามริมทาง กระจายอยู่ทั่วทุกภูมิภาค ซึ่งส่วนมากมักขึ้นมาเองตามธรรมชาติ คนสมัยก่อนก็มักจะรอเก็บดอกแคนามากิน ทั้งแบบกินสดหรือนํามาลวก กินคู่กับน้ําพริกหรืออาหารพื้นบ้านต่างๆแม้ดอกแคนาจะมีรสขม แต่เมื่อมากินคู่กับอาหารกลับมีรสชาติที่ลงตัว จวบจนถึงทุกวันนี้ คนส่วนใหญ่ก็ยังนิยมเก็บดอกแคนามากินกันอยู่เหมือนเดิมไม่เปลี่ยนแปลง
ดินทราย แก้ไขได้อย่างยั่งยืน ด้วยวิถีเกษตรแบบผสมผสาน
ดินทราย คือ ปัญหาของเนื้อดินชนิดหนึ่ง ที่สร้างความเดือดร้อนให้แก่เพื่อนๆ เกษตรกรเจ้าของที่ดินเพราะผืนดินทรายนั้นจะแห้งแล้ง ไม่อุดมสมบูรณ์ ทําให้เจ้าของที่ดินไม่ค่อยมีทางเลือกมากนัก ที่จะปลูกพืชได้หลากหลายชนิดอย่างที่ใจต้องการ หรืออย่างที่ตลาดต้องการได้ เพราะพืชส่วนใหญ่ไม่อาจทนต่อเนื้อดินที่แห้งแล้ง แม้จะปลูกได้แต่ก็ให้ผลผลิตไม่สมบูรณ์และไม่คุ้มค่า ซึ่งเป็นเพราะเนื้อดินทรายไม่อุ้มน้ํา ไม่กักเก็บความชื้น รากของพืชที่ปลูกในดินทรายจึงไม่สามารถดูดซึมน้ําได้อย่างเต็มที่ ต่างจากเนื้อดินเหนียว และเนื้อดินร่วนที่อุ้มน้ําได้ดีและยาวนานกว่า ซึ่งเนื้อดินเหล่านี้เกิดจากการรวมตัวกันของตะกอนขนาดเล็กในดิน มีชื่อเรียกว่าอนุภาคดิน ซึ่งแบ่งตามขนาด ได้ 3 ชนิด คือ
ต้นบุนนาค ไม้ประดับที่ให้ร่มเงา
ต้นบุนนาค เป็นต้นไม้ประจําเมืองชาละวันหรือจังหวัดพิจิตรนั่นเองครับ  ถือเป็นไม้มงคล ที่คนไทยนิยมนํามาเป็นไม้ประดับสวน เพราะมีร่มเงาที่สร้างความร่มรื่นได้เป็นอย่างดี ดอกงดงาม มีกลิ่นหอม และยังจัดเป็นพืชสมุนไพรอีกด้วย คนโบราณเชื่อว่าบ้านใดปลูกบุนนาคไว้เป็นไม้ประจําบ้าน จะช่วยทําให้เป็นผู้มีความประเสริฐ มีบุญ และคําว่านาคยังหมายถึง พญานาค ซึ่งบ่งบอกถึงความมีอํานาจ และ ช่วยคุ้มครอง ป้องกันภัยอันตรายจากสิ่งชั่วร้ายต่าง ๆ มิให้มากล้ํากลายได้ เพราะใบของบุนนาคมีสรรพคุณรักษาพิษต่าง ๆ ได้
ปลูกพริกไทย ปลูกง่ายๆได้ด้วยตัวเอง
เมื่อพูดถึงพริกไทยแล้วหลาย ๆ คนก็คงนึกถึงรสชาติที่เผ็ดร้อนขึ้นมาทันที คงไม่มีใครที่ไม่รู้จักพริกไทยเพราะเครื่องเทศชนิดนี้มีมาตั้งแต่โบราณในสมัยอยุธยา ไทยเราเองก็ขึ้นชื่อเรื่องการส่งเครื่องเทศให้แก่ชาติตะวันออกรวมถึงชาติตะวันตกบางประเทศจนถึงปัจจุบัน
พุทราจีน ยาอายุวัฒนะ
พุทราจีน เป็นชื่อของยาสมุนไพรจีน ที่มีลักษณะเป็นผลไม้แห้งสีแดงคล้ํา ผิวขรุขระ มีขนาดพอๆ กับลูกองุ่นสด ซึ่งคนไทยคุ้นเคยกันมานานไม่น้อยกว่า 50 ปี สมัยก่อนมีขายเฉพาะที่เยาวราช เพราะต้องสั่งเข้ามาจากประเทศจีน แต่ปัจจุบันหาซื้อได้ง่ายตามห้างสรรพสินค้าทั่วไป สําหรับชาวจีนนั้นพุทราจีนเป็นผลไม้มงคล เปรียบได้กับความรุ่งเรือง ความอุดมสมบูรณ์ จึงมักนํามาทําอาหารในงานมงคลต่างๆ  เรียกได้ว่าเป็นยาอายุวัฒนะประจําบ้านก็ได้ เพราะหาง่าย ทําอาหารได้ทั้งคาวหวานหลายชนิด และเป็นส่วนผสมในตําหรับยาสมุนไพรจีนอีกมากมาย
หญ้ามาเลเซีย ปลูกได้ไม่ง้อแดด
หญ้ามาเลเซียคือหญ้าสนามหรือหญ้าที่ใช้สําหรับปูพื้นสนามหรือพื้นสวนชนิดหนึ่ง ที่ได้รับความนิยมในประเทศไทยร่วมกับหญ้าสนามชนิดอื่น ได้แก่ หญ้านวลน้อย หญ้าญี่ปุ่น หญ้าเบอร์มิวด้า ซึ่งหญ้าสนามทั้งหลายนี้ต่างก็มีคุณสมบัติที่แตกต่างกัน ส่วนการเลือกตัดสินใจว่าควรจะใช้หญ้าสนามชนิดไหนมาปูพื้นสนามก็ขึ้นอยู่กับความชอบของเจ้าของพื้นที่ ความเหมาะสมกับสถานที่ และ สภาพแวดล้อมของสถานที่นั้นๆ
ยอ ไม้ชื่อมงคล เป็นได้ทั้งอาหารและสมุนไพร
ยอ หรือ ต้นยอ ใบยอ ลูกยอ คําเหล่านี้รวมกันหมายถึง พืชที่คนสมัยโบราณค้นพบว่าเป็นพืชสมุนไพรที่มีสรรพคุณดีหลายอย่าง จะใช้ทานเป็นอาหารก็ได้ นอกจากนี้ชื่อของต้นยอ ก็มีความเป็นสิริมงคลแก่ผู้ที่ปลูกว่าจะได้รับคําสรรเสริญเยินยอ ซึ่งก็ช่วยส่งผลดีทางด้านจิตใจ คนโบราณจึงสอนสั่งลูกหลานสืบทอดกันมาว่าให้ปลูกต้นยอนี้เอาไว้ในบริเวณบ้าน และคนในบ้านก็สามารถเอาใบยอหรือลูกยอมาใช้ทานเป็นอาหาร ทําให้เกิดประโยชน์ด้านสมุนไพรต่อร่างกายได้อีกด้วย
ถั่วแระ สดหรือแช่แข็งก็ได้ราคา
หากพูดถึงถั่วแระหรือถั่วแฮแล้ว เพื่อน ๆ เกษตรกรก็คงจะรู้จักกันดีถึงหน้าตาของถั่วชนิดนี้ ถึงแม้ว่าจะมีชื่อในภาษาไทยที่สั้นไปหน่อยแต่รสชาติและประโยชน์ไม่ได้สั้นเหมือนชื่อแน่นอนครับ  ถ้าพูดถึงถั่วแระ เราส่วนใหญ่มักจะนึกถึงถั่วแระพันธุ์ญี่ปุ่นนั้ ที่มีชื่อว่า เอดามาแมะ ซึ่งในประเทศญี่ปุ่นนิยมปลูกถั่วแระไว้บริโภคและขาย รวมทั้งการนําไปแปรรูปและนําไปประกอบอาหารเป็นเมนูต่างๆ ส่วนในประเทศไทยนั้นนิยมนําถั่วแระมาต้ม แกะทานเป็นของขบเคี้ยว มีบ้างที่นําไปประกอบอาหารบางเมนู ด้วยรสชาติของถั่วแระที่ให้ความมันและกลิ่นหอมแล้วในบางที่ก็มีการแปรรูปไปเป็นของหวานต่างๆ รวมถึงประโยชน์ด้านโภชนาการของถั่วแระที่มีมาก ไม่ว่าจะเป็นการช่วยลดน้ําหนักได้ หรือใช้บํารุงร่างกายได้ ก็ล้วนแต่เป็นเหตุผลที่ทําให้ชาวบ้านหันมาบริโภคถั่วแระกันมากขึ้นครับ ไม่เพียงเท่านั้นเกษตรกรส่วนใหญ่ก็หันมาให้ความสนใจในการปลูกถั่วแระการมากขึ้นอีกด้วยครับ
มะม่วงแก้วขมิ้น มะม่วงนอกยอดนิยม
ในปัจจุบัน ประเทศไทยมีสายพันธุ์มะม่วงที่ได้รับการบันทึกไว้เกินกว่าร้อยสายพันธุ์ แต่ในช่วง 5 ปีหลังที่ผ่านมาไม่มีมะม่วงสายพันธุ์ไหนที่มีกระแสแรง หรือได้รับความนิยมปลูกกันมากขึ้นเหมือนกับมะม่วงแก้วขมิ้นอีกแล้ว ซึ่งคนทั่วไป ที่ไม่ใช่เกษตรกรชาวสวนมะม่วง อาจไม่รู้ด้วยซ้ําว่ามะม่วงพันธุ์แก้วขมิ้นนี้ไม่ใช่สายพันธุ์ของไทย แต่เป็นมะม่วงสายพันธุ์พื้นเมืองของประเทศเพื่อนบ้านเรา คือ กัมพูชา ซึ่งเป็นแหล่งเพาะปลูกมะม่วงสายพันธุ์แก้วขมิ้นที่ใหญ่ที่สุด และถูกยกให้เป็นผลไม้เศรษฐกิจของประเทศ
เครื่องหยอดข้าว ของมันต้องมี
เครื่องหยอดข้าว นับว่าเป็นเครื่องจักรกลการเกษตรที่ถูกประดิษฐ์ขึ้นมาเพื่อเป็นตัวช่วยในการหว่านเมล็ดพันธุ์ข้าว เพื่อทดแทนแรงงานภาคเกษตรที่ลดน้อยลง ซึ่งปัจจุบันเครื่องจักรกลที่ถูกนํามาใช้เพื่อการปลูกข้าวนั้นมีหลายชนิด เช่น เครื่องปลูกข้าวนาดํา เครื่องปลูกข้าวนาหว่าน เครื่องหว่านหรือกระจายเมล็ด และเครื่องหยอดข้าวที่มีวัตถุประสงค์ในการใช้งานแตกต่างกันไป
ผักหนาม กินผิดอาจมีอันตรายถึงชีวิต
ผักหนาม ผักพื้นบ้าน ที่มีรสชาติอร่อย มีสรรพคุณเป็นสมุนไพร ที่มีประโยชน์ แต่ในขณะเดียวกันถ้าเราเอามาทานอย่างไม่ถูกวิธีก็มีอันตรายถึงตาย ได้เหมือนกัน เพราะผักชนิดนี้มีสารพิษในกลุ่ม ไซยาไนด์ หากคนที่ไม่เคยรู้ข้อมูลเรื่องนี้มาก่อน  ทานผักหนามเข้าไปโดยไม่ได้แปรรูป หรือ ไม่ได้ปรุงให้สุกก่อน เช่นการทานเป็นผักสดๆ จิ้มน้ําพริกเหมือนผักชนิดอื่นจะทําให้มีความเสี่ยงที่จะได้รับสารพิษซึ่งส่งผลต่อระบบการหายใจ ทําให้เกิดอาการหายใจแรง หอบถี่ แน่นหน้าอก ขาดออกซิเจนไปเลี้ยงส่วนต่างๆ ของร่างกาย มึนงง น้ําลายฟูมปาก ชัก หมดสติ และอาจรุนแรงถึงตายได้ และก็ไม่ได้มีแค่ผักหนามอย่างเดียวที่มีสารไซยาไนด์ แต่ยังมีกลุ่มพืชผักที่มีสารพิษชนิดนี้คล้ายกัน ได้แก่ มันสําปะหลัง สะตอ และ ผักเสี้ยน ซึ่งพืชผักเหล่านี้ทั้งหมดจะต้องปรุงให้สุกด้วยความร้อนเพื่อทําลายสารพิษให้หมดก่อน
ถั่วพิสตาชิโอ กรอบกรุบเพื่อสุขภาพ
ถั่วพิสตาชิโอ เป็นธัญพืชที่สามารถนํามาปรุงอาหารหรือว่าจะนํามาใช้เป็นขนมขบเคี้ยวก็ได้ทั้งนั้น ด้วยรสชาติที่หวานมันกรอบของตัวเมล็ดถั่วเองและเมื่อถูกนําไปปรุงรสห้ถูกปากกับคนในแต่ละพื้นถิ่น ยิ่งทําให้เคี้ยวกันเพลิน รวมเข้ากับสรรพคุณอีกหลายประการขอถั่วชนิดนี้ จึงกลายเป็นหนึ่งในถั่วยอดนิยมเลยทีเดียวครับ จนประเทศสหรัฐอเมริกาที่ได้ทําการวิจัยเกี่ยวกับประโยชน์ของถั่วพิสตาชิโอนั้น ถึงต้องกลับนําเมล็ดเข้ามาปลูกเพาะพันธุ์ในประเทศของตนเลยทีเดียว จนปัจจุบันประเทศสหรัฐอเมริกาถือเป็นประเทศอันดับที่ 2 ที่ส่งออกถั่วพิสตาชิโอมากที่สุดในโลก ส่วนรายแรกที่ส่งออกมากที่สุดในโลกก็คงจะหนีไม่พ้น ประเทศอิหร่านซึ่งถือเป็นถิ่นกําเนิดของถั่วพิสตาชิโอนั่นเองครับ ซึ่งในอดีตจะนิยมเก็บผลผลิตถั่วพิสตาชิโอกันตามธรรมชาติ แต่เนื่องจากในปัจจุบันนั้นเกิดปัญหาพื้นที่ป่าที่ลดน้อยลง ทําให้เกษตรกรในประเทศอิหร่านต้องหันมาปลูกถั่วพิสตาชิโอกันเอง
มะกอก ผลไม้ท้องนา ขายได้ราคาทั้งปี
มะกอก ถ้าเป็นคนยุคใหม่ที่ใส่ใจสุขภาพ จะนึกถึงน้ํามันมะกอกที่นําเข้าจากต่างประเทศ สําหรับใช้ปรุงอาหารเพื่อสุขภาพ แทนการใช้น้ํามันพืชทั่วไป ซึ่งน้ํามันมะกอกจะมีราคาสูงกว่าน้ํามันพืชทั่วไป อยู่ประมาณ 5 เท่าตัว บางเกรดแพงกว่าเป็น 10 เท่า เป็นเพราะน้ํามันมะกอกมีกรดไขมันดี ที่ช่วยสัดส่วนลดไขมันไม่ดีในกระแสเลือดเราได้ มีสารอาหารอื่นๆ ซึ่งมีสรรพคุณที่ดีต่อสุขภาพมากมาย และที่สําคัญเมืองไทย ยังปลูกมะกอกพันธุ์น้ํามันหรือมะกอกโอลีฟนี้เองไม่ได้ ต้องนําเข้าอย่างเดียว แม้บ้านเราจะทดลองปลูกมะกอกโอลีฟมานานกว่า 20 ปีแล้ว แต่ทุกวันนี้ก็เติบโตแค่ต้นกับใบแต่ไม่มีผลติดเลยครับ
ดินวิทยาศาสตร์
ดินวิทยาศาสตร์ ภาษาอังกฤษเรียกว่า polymer hydrogel หรือ hydrophilic polymer นั้นเป็นสารที่สร้างขึ้นมาเพื่อประโยชน์หลายด้าน สามารถดูดซับน้ําเข้าไป และพองตัวได้หลายร้อยเท่าของน้ําหนักแห้ง ป้องกันน้ําไหลเข้าระหว่างเม็ดสารและยังป้องกันการไหลออกระหว่างกันด้วย ซึ่งเป็นสารที่จะช่วยเก็บรักษาน้ําไว้ให้พืชได้ดียิ่งขึ้น จึงถูกนํามาใช้แทนดินธรรมชาติ เพราะอุ้มน้ําได้ดีกว่า ไม่ต้องคอยพะวักพะวงกับการรดน้ําบ่อยๆ โดยปัจจุบันนิยมใช้ในการปลูกไม้ประดับในร่ม ไม้กระถาง อย่างเช่นกลุ่มพลูด่าง หรือกลุ่มต้นใบเงิน ที่เป็นเป็นไม้อวบน้ํา จะต้องให้น้ําปริมาณมาก จึงต้องหาวัสดุอุ้มน้ําต่างๆ มาช่วยเก็บความชื้น
ต้นข่า พืชตกกระแส มีดีตรงที่ไม่มีใครจับตา
ต้นข่า เชื่อว่าคนไทยทุกคนต้องรู้จักกันดี ต่อให้ไม่ได้เป็นเกษตรกร หรือ เป็นคนไม่ชอบปลูกต้นไม้ ถ้าได้กินต้มยํา ต้มแซบ ต้มข่าไก่ ซึ่งเป็นเมนูอาหารประจําชาติแล้ว อย่างไรก็ต้องรู้จักทุกคน  ในฐานะของพืชผักสวนครัวขั้นพื้นฐาน เป็นเครื่องเทศที่ใช้ปรุงอาหาร รวมไปถึง การเป็นยาสมุนไพรตัวหนึ่งที่มีสรรพคุณอันเป็นประโยชน์มากมาย ทําให้ข่าเป็นพืชเศรษฐกิจพื้นบ้าน ที่มีความมั่นคงในเรื่องความต้องการบริโภค แต่เรื่องราคารับซื้อผลผลิต อาจจะดีบ้าง ตกต่ําบ้าง ก็ขึ้นอยู่กับปริมาณผลผลิตที่ออกสู่ตลาด ถ้าปลูกกันมากจนล้นตลาด ราคาก็ต้องตกเป็นเรื่องปกติ แต่เรื่องที่น่าสนใจและไม่ค่อยมีใครสังเกตคือเวลาที่ข่าราคาตก จะตกไม่มากและตกต่ําไม่นาน เพราะตลาดมีความต้องการที่แน่นอน และมีแต่แนวโน้มจะมากขึ้นเรื่อยๆ
คื่นช่าย ผักใบเขียว ราคางาม
คื่นช่าย เป็นผักใบเขียวที่คนไทยเรารู้จักกันได้ มีสายพันธุ์มาจากประเทศจีน โดยในประเทศไทยนั้นมีชื่อเรียกแตกต่างกันไปหลายชื่อ เช่น ผักข้าวปีน ผักปืน ปักปิ๋ม หรือ ผักตั๋งโอ๋ ซึ่งเป็นที่นิยมนํามาใช้ในการประกอบอาหารทั้งรับประทานสดปละปรุงสุก เพราะนอกจากสีสรรของขึ้นฉ่ายจะสามารถตกแต่งอาหารให้ดูน่ารับประทานมากขึ้นได้แล้ว ยังมีกลิ่นหอมฉุนที่สามารถใช้ในการดับกลิ่นคาวของอาหารได้ดีอีกด้วย โดยเรานิยมนํามาทําอาหารประเภทต้มและผัดโดยเฉพาะกับเนื้อปลาเพื่อกลบกลิ่นคาวของปลาได้ และยังใส่ในต้มซุปต่างๆได้อีกด้วยครับ
ต้นอินทผาลัม ผลไม้สุดปังแห่งปี 2563
ต้นอินทผาลัม หรืออินทผลัม ไม่ว่าใครจะอ่านหรือเรียกชื่ออย่างไร ก็ไม่สําคัญอีกแล้วเพราะตอนนี้ไม่มีอะไรสําคัญไปกว่า การตามล่าหาซื้อต้นพันธุ์เพื่อนํามาปลูก ทั้งเพื่อนๆ เกษตรกร หน้าเก่า หน้าใหม่ หรือคนทั่วไป ต่างก็ตื่นกระแสอินทผาลัม เพราะราคาผลผลิตในปี 2563 นี้พุ่งสูงถึง 300 – 500 บาทต่อกิโลกรัม ไม่ต้องถามว่า อินทผาลัม ดีอย่างไร อร่อยแค่ไหน เพราะตอนนี้ไม่มีใครสนใจอยากรู้มากเท่ากับว่า ราคาต้นพันธุ์ตอนนี้มีราคาเท่าไร จะหาต้นพันธุ์ได้จากที่ไหน มีของให้เลยหรือ ต้องสั่งจองนานแค่ไหน ซึ่งกระแสความต้องการนี้ ทําให้เกิดช่องโหว่ให้พวกมิจฉาชีพฉวยโอกาส โก่งราคา หลอกลวงขายต้นพันธุ์ กักตุนต้นพันธุ์ ปั่นกระแส เก็งกําไร จึงมีเพื่อนๆเกษตรกรหลายคนที่ตกเป็นเหยื่อ ถูกหลอกเงินหรือหลอกขายต้นพันธุ์เพาะเมล็ด และที่แน่ๆ คือถูกโก่งราคาซื้อต้นพันธุ์ที่แพงเกินจริง 3-4 เท่าตัว   สําหรับเพื่อนๆเกษตรกรที่สนใจ และ ยังไม่รู้จักอินทผาลัมเลยจริงๆ เรามาลองดูว่าพืชสร้างกระแสตัวนี้มีความเป็นมาอย่างไรกันดีกว่าครับ
จุลินทรีย์หน่อกล้วย
จุลินทรีย์หน่อกล้วย คือปุ๋ยที่ได้จากการหมักในสภาพที่ไม่มีอากาศ ที่ผลิตขึ้นมาจากหน่อกล้วยมีใบธงที่มีเติบโตประมาณ 1 เมตร มีความแข็งแรงเต็มที่ ไม่มีแมลงและไม่มีโรค โดยนําเอาเหง้าและรากที่มีดินปนมาด้วยมาหมักเข้าด้วยกัน จนเกิดการย่อยสลายโดยจุลินทรีย์ จนได้คุณสมบัติที่มีองค์ประกอบของจุลินทรีย์ สารอินทรีย์ และธาตุอาหารพืชต่างๆ  อย่างที่รู้กันดีนะครับว่า ดินที่บริเวณสวนกล้วยเป็นดินที่มีคุณสมบัติดีมาก เพราะมีความโปร่ง ร่วน และอุ้มน้ําได้ดี เพราะได้รับจุลินทรีย์จากหน่อกล้วยบริเวณรอบต้นกล้วยที่ช่วยในการปรับปรุงดินได้เป็นอย่างดี เพราะส่วนของหน่อกล้วยมีสารที่ชื่อว่าสารแทนนินปริมาณสูง หากเรานําไปหมักแล้วนําไปผสมในดินก็ช่วยปรับปรุงคุณสมบัติดินได้ และด้วยความทีมีสถานะเป็นน้ําหมักจุลินทรีย์ จึงสามารถนํามาบําบัดน้ําเสีย และใช้เพื่อกําจัดศัตรูพืชได้โดยไม่ต้องพึ่งพาสารเคมีอันตรายใดๆ
โคเนื้อสัตว์เศรษฐกิจ
โคเนื้อ นับว่าเป็นสัตว์ที่สร้างรายได้เข้าประเทศไทยได้อย่างมหาศาล นอกจากการเลี้ยงโคจะสามารถเลี้ยงไว้ใช้งานได้แล้ว ยังเลี้ยงไว้ขุนเพื่อนําเนื้อโคไปขายได้อีกด้วย ซึ่งสามารถนําไปแปรรูปเป็นอาหารได้อีกมากมาย และยังเป็นที่นิยมในชาติตะวันตก รวมทั้งชาติตะวันออกบางประเทศ โดยโคเนื้อที่นิยมเลี้ยงกันในประเทศไทยนั้นมีไม่กี่ประเภท แม้จะมีโคเนื้อพันธุ์พื้นเมืองในประเทศอยู่บ้างแล้ว แต่เพื่อการดัดแปลงพันธุ์โคเนื้อที่ดีขึ้น ทําให้มีการนําพันธุ์โคเนื้อจากต่างประเทศมาผสมกับพันธุ์พื้นเมือง หรือมีการผสมน้ําเชื้อและฉีดเข้าไปในตัวเมียเพื่อให้ตัวเมียตั้งครรภ์ แต่ทั้งนี้แล้วการนําโคพันธุ์ต่างประเทศ เช่น โคพันธุ์ชาร์โลเลส์ ที่มีแหล่งกําเนิดมาจากตอนกลางของประเทศฝรั่งเศส หรือ พันธุ์แองกัสที่มาจากยุโรป หากนํามาผสมกับพันธุ์พื้นเมืองของไทยโดยตรงอาจทําให้แม่พันธุ์คลอดลูกได้ยากครับ จึงมีเพื่อนๆ เกษตรกรบางกลุ่มเกิดการคิดค้นวิธีการผสมเทียมหรือดัดแปลงพันธุ์โดยวิธีอื่นขึ้น
สาบเสือ สมุนไพรสรรพคุณดี ทําไมจึงถูกจัดเป็น วัตถุอันตราย ?
สาบเสือ ถือเป็นวัชพืช ชนิดหนึ่งที่ขึ้นง่าย ตายยาก ทนทานต่อทุกสภาพแวดล้อม และ แพร่กระจายอย่างรวดเร็ว ไปทั่วทุกภาคของประเทศ เพราะมีเมล็ดจํานวนมากที่ลอยตามลมไปยังที่ต่างๆได้ ซึ่งได้สร้างปัญหาให้แก่เพื่อนๆเกษตรกรเหมือนกับวัชพืชทั่วๆไป แต่อีกด้านหนึ่ง สาบเสือคือพืชสมุนไพรตามตํารับยาพื้นบ้านซึ่งมีสรรพคุณที่ขึ้นชื่อมาก คือ การใช้ใบขยี้ละเอียด ปิดทับบาดแผลสดเพื่อช่วยห้ามเลือด ช่วยลดการอักเสบ และเมื่อได้มีการนําเอาต้นสาบเสือ ไปศึกษาทดลอ จึงทําให้ค้นพบว่า ใบสาบเสือ มีสารออกฤทธิ์ที่เป็นพิษต่อแมลงศัตรูพืชหลายชนิด เช่น หนอนกระทู้ ด้วง เพลี้ยอ่อน รวมไปถึงยังมีสารออกฤทธิ์ฆ่าเชื้อรา ฆ่าเชื้อแบคทีเรีย ที่เป็นสาเหตุของโรคพืชได้อีกด้วย
งา ธัญพืชจิ๋วเพื่อสุขภาพ
งา เป็นพืชที่สามารถพบได้ทั่วโลก สามารถเจริญเติบโตได้ดีในพื้นที่แถบร้อนชื้น โดยในอดีตจะพบได้เพียงแค่แถบเอเชียตะวันออกเฉียงใต้หรือในเอเชียเท่านั้น ประเทศไทยเรายังมีการส่งออกงาเป็นเครื่องเทศต่าง ๆ มาช้านาน โดยงาเป็นพืชล้มลุกที่มีมานานกว่า 5,000 ปีแล้ว สมัยก่อนในประเทศไทยจะใช้งาเป็นส่วนผสมของขนมไทยบางชนิด เหมือนกับในต่างประเทศซึ่งใช้งาเป็นส่วนผสมของขนมปังเพื่อให้รสชาติที่กลมกล่อมยิ่งขึ้น  งานั้นจะให้รสชาติหวานมันคล้ายถั่ว ในปัจจุบันเราจะเห็นได้ว่ามีการนํางามาแปรรูปประกอบอาหารกันมากยิ่งขึ้น โดยเฉพาะขนมไทย เช่น กล้วยทอด มันทอด ขนมสอดไส้ทอด ขนุนทอด หรือแม้แต่ของคาว เช่น ไก่ทอด หรือขนมหวาน ขนมโค ก็ต่างมีงาเป็นส่วนผสมในขนม เพื่อเพิ่มรสชาติความอร่อยมากยิ่งขึ้น ไม่เพียงแต่จะมีรสชาติอร่อยเท่านั้น งายังให้ประโยชน์ในด้านสารอาหารอีกด้วย ไม่ว่าจะเป็นโปรตีน หรือกรดไขมันบางชนิด ซึ่งงานั้นถือว่าเป็นกรดไขมันที่ไม่อิ่มตัว ซึ่งช่วยในการลดไขมันในเลือด ช่วยป้องกันโรคที่อาจเกิดกับระบบเลือดได้ แถมน้ํามันที่ได้จากงายังสามารถนําไปเป็นส่วนผสมของเครื่องสําอางได้อีกด้วยครับ
ต้นอะโวคาโด เคล็ดลับอยู่บนที่สูง
ปัจจุบันเพื่อน ๆ เกษตรกร มักจะได้ยินข่าวสารกันมากว่า ต้นอะโวคาโด เป็นพืชเศรษฐกิจที่น่าเพาะปลูก เพราะคนนิยมกินและมีราคาดี แล้วยังได้รับการยอมรับจากทั่วโลกว่า อะโวคาโดเป็นผลไม้ที่ดีต่อสุขภาพมีรสชาติอร่อย หอมมัน มีวิตามิน สารอาหาร และแร่ธาตุที่เป็นประโยชน์ต่อร่างกายมากมายหลายชนิด มีสารต้านอนุมูลอิสระมาก รวมไปถึงมีกรดไขมันชนิดดีที่ร่างกายต้องการสูง นอกจากนี้ ผลอะโวคาโด ยังแปรรูปเป็น อาหาร เครื่องดื่ม เครื่องบํารุงผิวพรรณ หรือเป็นส่วนผสมของ เครื่องสําอาง อีกหลายชนิด
หญ้ารูซี่ หญ้าดีมีไว้เลี้ยงโคนม
หญ้ารูซี่ เป็นพืชที่ใช้เป็นอาหารสัตว์เคี้ยวเอื้อง มีอายุยืนยาว ลักษณะลําต้นกึ่งเลื้อยแต่มีไหลเลื้อยตาม มีความสูงของกอหญ้าปานกลาง ลําต้นเรียบเนียน แข็ง ใบแหลมเรียว มีขนบางๆตลอดทั้ง 2 ด้านของใบหญ้า ความยาวของใบประมาณ 5-6 นิ้ว มีความกว้างประมาณ 1 นิ้ว เติบโตแบบไม้เลื้อย เติบโตได้ดีในพื้นที่ร้อนชื้น หญ้ารูซี่นั้นนิยมปลูกเพื่อใช้เป็นหญ้าเลี้ยงสัตว์เคี้ยวเอื้อง เพราะมีใบที่อ่อนนุ่มทําให้สัตว์เคี้ยวได้ง่าย มีโปรตีนสูง และยังสามารถขยายพันธุ์ได้ง่าย เพราะมีเมล็ดจํานวนมาก และทนทานต่อสภาพแวดล้อมทําให้งอกได้เกือบ 100% แม้ว่าจะมีการเพาะปลูกในพื้นที่ที่ดินไม่ดีก็ตาม แต่ไม่สามารถเติบโตได้ในที่ลุ่มที่มีน้ําขัง ดังนั้นจึงควรปลูกในที่ดอน ที่น้ําไม่ท่วมขัง มีดินที่ระบายน้ําได้ดี แต่ในช่วงฤดูแล้งหญ้ารูซี่อาจจะให้ผลผลิตได้ไม่ดีเท่าที่ควรครับ
โคนม เลี้ยงคน
เกษตรกรผู้เลี้ยงโคนมในปัจจุบัน ถือได้ว่าเป็นอาชีพที่มีความมั่นคงสูงขึ้น หากเทียบกับในอดีต เพราะนมโคและสินค้าแปรรูปจากนมโคกลายเป็นสิ่งจําเป็นในชีวิตประจําวัน และมีความต้องการเพิ่มสูงขึ้นอย่างต่อเนื่อง เชื่อว่าเพื่อนๆ เกษตรกรหลายคนที่เพาะปลูกพืชผลอยู่ เมื่อต้องเจอกับปัญหาราคาพืชผลตกต่ํา หรือปัญหาภัยแล้งซ้ําซาก บางครั้งอาจเคยมีความคิด อยากที่จะเปลี่ยนแนวทางไปสู่การเลี้ยงสัตว์ชนิดต่างๆ แทน ซึ่งหนึ่งในนั้นก็มักจะต้องมี โคนม รวมอยู่ด้วย
กระวาน สมุนไพรล้ําค่า จากป่าสอยดาว
กระวาน เป็นเครื่องเทศและสมุนไพรชั้นเลิศ สามารถแปรรูปหรือนําไปสกัดน้ํามันหอมระเหยเพื่อใช้ในวงการต่าง ๆ มากมาย เช่น ปรุงยา แต่งกลิ่นอาหาร เครื่องดื่ม ขนมปัง ผสมเครื่องสําอาง และใช้ทําน้ําหอม ซึ่งกระวานนั้นเป็นพืชผลที่มีราคาแพงมาก ถ้าเป็นกระวานป่าตามธรรมชาติที่มาจากป่าแถบเขาสอยดาว จังหวัดจันทบุรี  ซึ่งเรียกว่ากระวานจันทบุรี เพราะเป็นพื้นที่ ที่มีสภาพแวดล้อมเหมาะสมที่สุด ผลผลิตจากที่นี่ จึงมีคุณภาพดีที่สุด ผลใหญ่ น้ําหนักดี มีกลิ่นหอมแรง สกัดน้ํามันหอมได้มาก จนเป็นที่ยอมรับ ทําให้ผลผลิตจากที่นี่แทบทั้งหมดจะถูกนําไปเป็นสินค้าส่งออกสําคัญไปยังจีนและฮ่องกง
สะตอ ผลิตผลภาคใต้ ติดใจทั่วไทย
สะตอ คือ ของฝากที่ขึ้นชื่ออย่างหนึ่งของทางภาคใต้ ซึ่งเรารู้จักกันดี แม้ว่าบางคนจะไม่เคยกินหรือไม่ชอบกินเลยก็ตาม แต่ต้องยอมรับว่าทุกวันนี้ มีคนที่ชอบกินอาหารที่มีสะตอเป็นส่วนผสม เพิ่มมากขึ้น ไม่ใช่แค่ภาคใต้อย่างเดียว แต่ความนิยมได้แผ่ขยายกว้างออกไปทั่วประเทศ ทําให้ปัจจุบัน มีเพื่อนๆ เกษตรกร ทั้งทางภาคเหนือ อีสาน ตะวันออก รวมถึงภาคกลาง มีความสนใจที่จะทดลองปลูกสะตอ เพราะมีตัวอย่างจาก เพื่อนๆ เกษตรกรบางคนที่ปลูกสําเร็จในหลายแห่ง ซึ่งไม่ใช่แหล่งดั้งเดิม เช่น ศรีษะเกศ บุรีรัมย์ พิษณุโลก อุตรดิตถ์ เป็นต้น ดังนั้นจึงเป็นเรื่องน่าศึกษา หากคิดทดลองปลูกดู ซัก 3-4 ต้นไว้ที่บ้าน ถ้าเพื่อนๆ เกษตรกรสนใจ เราลองมาดูกันว่า ธรรมชาติของสะตอนั้นมีลักษณะความเป็นมาอย่างไร
ตะขบ ผลไม้พื้นบ้านดี ๆ ที่ถูกลืมเลือน
ตะขบ หรือผลตะขบ เป็นผลไม้พื้นบ้านที่พบมากตามชนบท ซึ่งพื้นที่ส่วนใหญ่ยังเป็นผืนดิน เป็นพื้นที่เกษตรกรรม ต้นตะขบจะพบได้ทั่วไป เช่น ตามบ้านเรือน เรือกสวนไร่นาหรือที่รกร้างในทั่วทุกภูมิภาคของประเทศ เพราะตะขบงอกขึ้นเองได้ง่าย ทนทานต่อดินฟ้าอากาศ และมีเหล่านกนานาชนิด ซึ่งนกชอบกินผลตะขบมาก คอยช่วยแพร่ขยายพันธุ์ไปในถิ่นต่างๆ ผ่านทางมูลของนกที่มีเมล็ดตะขบอยู่
ขุยมะพร้าว คืออะไร เราทําใช้เองได้หรือไม่
เชื่อว่าอาจจะยังมีความสับสนหรือข้อสงสัยเกี่ยวกับวัสดุอย่างขุยมะพร้าว กาบมะพร้าวสับรวมไปถึงวัสดุปลูกที่มีชื่อว่า โคโค่พีท ว่าทั้ง 3 อย่างนี้คืออะไร ใช้ประโยชน์เหมือนกันหรือแตกต่างกัน อย่างไร เพราะวัสดุทั้ง 3 อย่างนี้ล้วนทํามากจากกาบมะพร้าวเหมือนกัน ดังนั้นผมจึงขอหยิบเอาเรื่องของวัสดุปลูกทั้ง 3 อย่างนี้ขึ้นมาสรุปทบทวนความเข้าใจกัน เพื่อที่เพื่อนๆ เกษตรกรหรือผู้ที่สนใจจะได้คลายข้อสงสัยกันนะครับ
ไก่สวยงาม ที่กําลังมาแรง แต่ถ้าคิดจะแซงไก่แจ้คงอีกนาน
หากพูดถึง แวดวงการเลี้ยงไก่สวยงามในประเทศไทย คนส่วนใหญ่ก็มักจะคุ้นชินกับไก่แจ้และไก่ชน ก่อนเป็นอันดับแรก ๆ เพราะเราเลี้ยงกันมาเป็นเวลายาวนานหลายสิบปี เพื่อมุ่งเน้นที่การประกวดวัดความสวยงาม และเป็นการอนุรักษ์ไก่สายพันธุ์ไทยเอาไว้ แต่ระยะหลังในช่วง 10 ปีที่ผ่านมา เริ่มมีการนําเข้าพันธุ์ไก่สวยงามจากต่างประเทศเข้ามาเลี้ยงในบ้านเราเพิ่มมากขึ้น เพื่อหวังสร้างความแปลกตาและตอบสนองรสนิยมที่หลากหลายของคนที่ชอบเลี้ยงสัตว์สวยงาม หรืvสะสมสัตว์แปลก ๆ เป็นงานอดิเรก
ขมิ้นขาว ขมิ้นน้องเล็ก แต่ราคาไม่เล็ก
ขมิ้นขาว หรือบางพื้นที่เรียกว่านม่วงหรือขมิ้นม่วง เป็นสมุนไพรในตระกูลเดียวกันกับขมิ้นชันและขมิ้นอ้อย แต่ถือว่าเป็นน้องเล็กสุดในตระกูล เพราะขมิ้นขาวมีสรรพคุณทางยาที่จัดจ้านน้อยกว่าขมิ้นชันและขมิ้นอ้อย จึงไม่มีการนําขมิ้นขาว ไปแปรรูปเป็นยาหรือใช้งานอย่างอื่น
ฟัก หรือ แฟง แฟง หรือ ฟัก อะไรคือฟัก อะไรคือแฟง อ่านที่นี่ได้รู้กัน
ฟัก ชื่อคําเดียวสั้นๆ แต่เชื่อไหมครับชื่อนี้ทําให้คนสับสนกันมากมาย เพราะแต่ละที่แต่ละถิ่นก็มีชื่อเรียกที่ต่างกันออกไป เอาตัวอย่างง่ายๆ เช่น ฟัก ฟักขาว ฟักเขียว ฟักจีน ฟักหอม ฟักแฟง เป็นต้น มีฟักแล้วก็ยังต้องมีแฟงมาคู่กันอีก จนหลายคนสงสัยว่าตกลงฟักกับแฟงนั้นต่างกันตรงไหน
มะยม เป็นได้ทั้งผลไม้และสมุนไพร
ถ้าเอ่ยถึง มะยม ไม่ว่าจะเป็นสาวเล็ก สาวใหญ่ เชื่อว่าสิ่งแรกที่รู้สึกได้คืออาการเปรี้ยวปาก  และตามมาด้วยภาพของตํามะยม หรือ พริกเกลือจิ้มกับมะยม ลอยเข้ามาในความคิด แต่ถ้าเป็นคนที่มีอายุมากกว่า 40 ปี อาจจะนึกถึงภาพของมะยมเชื่อมสีแดงๆ เสียบไม้ขายคล้ายเสียบลูกชิ้น ซึ่งนับวันจะหากิน แบบเสียบไม้ได้ยากขึ้นทุกที
ดินเหนียว ใช้ปลูกข้าว ได้ผลผลิตดี
ดิน คือ ปัจจัยการผลิตที่สําคัญที่สุดอย่างหนึ่ง ของการทําเกษตรกรรม โดยเฉพาะในการเพาะปลูกพืชไม่ว่าดินจะมีสภาพเป็น ดินเหนียว ดินร่วน หรือ ดินทราย ถ้าเป็นที่ดินของเราแล้ว เราก็ต้องยอมรับสภาพ และ หาทางใช้ประโยชน์จากที่ดินของเราให้มากที่สุด
หนอนนก สร้างรายได้
หนอนนกเป็นสัตว์ที่เกิดจากแมลงปีกแข็ง ซึ่งก็คือตัวอ่อนของแมลงปีกแข็งนั่นเองครับ โดยปกติจะพบได้มากในทําเลที่มีอากาศชื้น เรามักจะนิยมใช้เป็นอาหารปลา ไก่ นก รวมทั้งสัตว์ปีกชนิดอื่น เพราะในหนอนนกนั้นมักจะพบโปรตีนสูง มีผลดีต่อร่างกายของสัตว์ที่เราเลี้ยง เพราะแบบนี้จึงทําให้ชาวบ้านส่วนใหญ่นําหนอนนกไปเป็นอาหารสัตว์เลี้ยงกันมากขึ้น ในปัจจุบันจึงมีเพื่อนเกษตรกรบางกลุ่มทําฟาร์มเพาะพันธุ์หนอนนกขายเป็นอาชีพ  ซึ่งสร้างรายได้ได้อย่างดีเลยครับ เพราะเป็นที่ต้องการในตลาดเกษตรกรรมอย่างมาก
เหงือกปลาหมอ สมุนไพรริมน้ํา
เหงือกปลาหมอ หรือ ที่นิยมเรียกกันว่า สมุนไพรริมน้ํา เพราะเป็นพืชสมุนไพรที่พบเจอได้ง่ายในบริเวณริมน้ําหรือบริเวณที่เป็นป่าชายเลน ในประเทศไทยสามารถพบเจอ เหงือกปลาหมอ สมุนไพรริมน้ําได้แถบทุกภาค โดยเฉพาะบริเวณที่มีป่าชายเลน ซึ่งจังหวัดที่มีชื่อเสียงเรื่องพืชสมุนไพรริมน้ําก็คือ จังหวัดสมุทรปราการ
กระจับ พืชน้ําหายาก
กระจับ สามารถพบเจอได้ในแหล่งน้ําธรรมชาติที่อุดมสมบูรณ์  โดยเด็กในปัจจุบันอาจจะไม่รู้จักพืชชนิดนี้หรือไม่เคยเห็นหน้าตาเลยก็ว่าได้ เมล็ดหรือเหง้าของพืชกระจับจะมีหน้าตาคล้ายกับเขาควายและมีผิวคล้ายกับหนังควาย ทําให้ชาวบ้านส่วนใหญ่ชอบเรียกชื่อว่ากระจับควาย แม้จะมีหน้าตาไม่เหมือนพืชชนิดอื่นทั่วไปแต่ประโยชน์นั้นก็มีมากมายไม่ต่างจากพืชชนิดอื่นเลยครับ โดยเหง้ากระจับสามารถนํามาปรุงรสประกอบอาหารได้ ไม่ว่าจะเป็นของคาวหรือหวานก็สามารถทําได้หมด เพราะเหง้ากระจับจะมีเนื้อในที่หวานเย็นเหมาะสําหรับใช้ปรุงรสอาหาร และยังใช้ปลูกเป็นไม้ประดับได้อีกด้วย ซึ่งหากปลูกเป็นบัวประดับแล้วสามารถส่งออกต่างประเทศได้เลยล่ะครับ โดยประเทศที่นิยมมากที่สุดนั้นก็คือประเทศญี่ปุ่นครับ